CELEX: 32013D0799
Language: et
Date: 2013-12-17 00:00:00
Title: 2013/799/EL: Komisjoni otsus, 17. detsember 2013 , siseriikliku üleminekukava kohta, mille Hispaania Kuningriik esitas kooskõlas Euroopa Parlamendi ja nõukogu direktiivi 2010/75/EL (tööstusheidete kohta) artikliga 32 (teatavaks tehtud numbri C(2013) 9089 all)

24.12.2013   
            
            
               ET
            
            
               Euroopa Liidu Teataja
            
            
               L 352/53
            
         KOMISJONI OTSUS,
   17. detsember 2013,
   siseriikliku üleminekukava kohta, mille Hispaania Kuningriik esitas kooskõlas Euroopa Parlamendi ja nõukogu direktiivi 2010/75/EL (tööstusheidete kohta) artikliga 32
   (teatavaks tehtud numbri C(2013) 9089 all)
   (Ainult hispaaniakeelne tekst on autentne)
   (2013/799/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 24. novembri 2010. aasta direktiivi 2010/75/EL tööstusheidete kohta (saastuse kompleksne vältimine ja kontroll), (1) eelkõige selle artikli 32 lõike 5 teist lõiku,
   ning arvestades järgmist:
   
               (1)
            
            
               21. detsembril 2012. aastal saadetud e-kirjas (2) esitas Hispaania Kuningriik kooskõlas direktiivi 2010/75/EL artikli 32 lõike 5 esimese lõiguga komisjonile oma siseriikliku üleminekukava, sama kava saadeti 28. detsembri 2012. aasta ametliku kirjaga, mille komisjon sai kätte 2. jaanuaril 2013 (3).
            
         
               (2)
            
            
               Hispaania üleminekukava hinnati vastavalt direktiivi 2010/75/EL artikli 32 lõigetele 1, 3 ja 4 ning komisjoni rakendusotsusele 2012/115/EL (4).
            
         
               (3)
            
            
               Kui komisjon kontrollis Hispaania Kuningriigi üleminekukavas esitatud teabe täielikkust, leidis ta, et mitu üleminekukavas esitatud seadet ei kattu seadmetega, mille kohta Hispaania Kuningriik oli vastavalt Euroopa Parlamendi ja nõukogu direktiivile 2001/80/EÜ (5) esitanud andmed 2009. aasta inventuuriaruandes. Lisaks leidis komisjon, et 5. seadme osakaal üleminekukavas sätestatud SO2 ülemmääras on ajavahemikuks 2001–2007 arvutatud minimaalse väävliärastuse astme põhjal, ning ajavahemikuks 2008–2010 oli selle seadme osakaal määratud heite piirväärtuse meetodiga, samas ei olnud kõnealuse meetodi kasutamise tingimused täidetud.
            
         
               (4)
            
            
               Kuna Hispaania üleminekukavas ja direktiivi 2001/80/EÜ kohases inventuuriaruandes esitatud andmete erinevused raskendasid üleminekukava hindamist, saatis komisjon 11. juunil 2013 Hispaania Kuningriigile kirja, (6) milles palus selgitada nende erinevuste tagamaid. Lisaks palus komisjon Hispaania Kuningriigil arvutada 5. seadme osakaal üleminekukavas sätestatud SO2 ülemmääras uuesti.
            
         
               (5)
            
            
               Hispaania Kuningriik esitas täiendava teabe komisjonile 28. juuni 2013. aasta kirjas, (7) kus selgitas Hispaania üleminekukavas ja direktiivi 2001/80/EÜ kohases 2009. aasta inventuuriaruandes esitatud teabe erinevusi. Hispaania Kuningriik väitis oma kirjas ka seda, et 5. seadme osakaalu üleminekukavas sätestatud SO2 ülemmääras ei ole vaja läbi vaadata.
            
         
               (6)
            
            
               Pärast seda, kui Hispaania üleminekukava ja Hispaania Kuningriigi esitatud täiendavat teavet oli uuesti hinnatud, saatis komisjon Hispaania Kuningriigile 19. septembril 2013 veel ühe kirja, (8) milles ta kinnitas oma seisukohta seoses minimaalse väävliärastuse astme kasutamisega 5. seadme osakaalu arvutamisel üleminekukavas sätestatud SO2 ülemmääras. Lisaks märkis komisjon, et 2. seadme puhul kasutas Hispaania Kuningriik SO2-heite piirväärtusena 800 mg/Nm3 ning arvutas selle alusel direktiivi 2001/80/EÜ artikli 5 lõike 2 kohaselt seadme osakaalu üleminekukavas sätestatud ülemmääras 2016. aastal. Seda ei pea komisjon õigeks. Komisjon märkis ka, et üheksa seadme puhul kasutati nende osakaalu arvutamiseks üleminekukavas sätestatud ülemmääras 2016. aastal NOx-heite piirväärtusena 1 200 mg/Nm3 vastavalt rakendusotsuse 2012/115/EL lisa liite C tabeli C.1 2. märkusele, kuid ei esitatud nendes seadmetes kasutatud tahkekütuse lenduvainete sisaldust, mis oleks õigustanud kõnealuse märkuse kohaldamist. Samuti palus komisjon Hispaania Kuningriigilt täiendavat teavet meetmete kohta, mis on kõigi üleminekukavas esitatud seadmete puhul ette nähtud selleks, et tagada õigeaegne vastavusse viimine heite piirväärtustega, mida hakatakse kohaldama 1. juulist 2020. Lõpuks palus komisjon Hispaania Kuningriigil nende seadmete puhul, kus põletatakse mitut liiki kütust või mis koosnevad eri liiki seadmetest, iga kasutatud kütuse või iga seadmeliigi kohta esitada eraldi täiendavad andmed kasutatud kütuste koguse, heite piirväärtuste, heitgaasi voolukiiruse ja teisendustegurite kohta.
            
         
               (7)
            
            
               Hispaania Kuningriik vastas 30. septembri 2013. aasta kirjas (9) ja täiendavalt 10. oktoobri 2013. aasta kirjas (10) komisjoni esitatud küsimustele ja esitas täiendavad andmed. 2. seadme osas kordas Hispaania Kuningriik oma seisukohta, et arvutamisel kasutatud SO2-heite piirväärtust ei ole vaja muuta, sest antud juhul oli õige kohaldada direktiivi 2001/80/EÜ artikli 5 lõiget 2. 5. seadme osas väitis Hispaania Kuningriik veel kord, et tal oli õigus kasutada minimaalse väävliärastuse astme meetodi ja heite piirväärtuse meetodi kombinatsiooni. Hispaania Kuningriik esitas üheksa seadme kohta andmed lenduvainete sisalduse kohta aastatel 2001–2010 kasutatud tahkekütuses (nende seadmete puhul oli 2016. aasta ülemmäära arvutamisel kasutatud NOx-heite piirväärtusena 1 200 mg/Nm3). Nende andmete kohaselt olid ainult 3., 4. ja 19. seadme puhul tahkekütuse lenduvainete sisalduse aasta keskmised näitajad alla 10 % ajavahemiku 2001–2010 igal aastal, samas ületasid 13., 15., 17., 18., 24. ja 25. seadme puhul need aasta keskmised näitajad 10 % ühel või mitmel aastal. Hispaania Kuningriik väitis, et kõigi üheksa seadme puhul oli tahkekütuse lenduvainete sisalduse aasta keskmine näitaja kogu vaatlusperioodi (2001–2010) arvestuses väiksem rakendusotsuse 2012/115/EL lisa liite C tabeli C.1 2. märkuses sätestatud väärtusest.
            
         
               (8)
            
            
               Hispaania ametiasutustelt 30. septembri ja 10. oktoobri 2013. aasta kirjades saadud teabe põhjal märkis komisjon, et seoses eri liiki kütuseid kasutavate seadmetega, mille puhul on heite piirväärtused esitatud kõigi põletatavate kütuste jaoks, ning ühe seadmega, mille puhul on heite piirväärtus arvutatud kõigi põletatavate kütuste keskmisena, on vaja selgitada, kuidas arvutati nende seadmete osakaal ülemmäärades tervikuna, ning täpsustada heite piirväärtused ja aasta keskmised heitgaasi voolukiirused iga neis seadmes põletatud kütuse puhul.
            
         
               (9)
            
            
               Kui komisjon hindas lõplikult Hispaania Kuningriigi esitatud siseriiklikku üleminekukava, mida oli muudetud täiendavalt esitatud andmete kohaselt ja mis sisaldab käesoleva otsuse I lisas loetletud suuri põletusseadmeid, tegi ta kindlaks kolm järgmist põhielementi, mis ei vastanud kohaldatavatele sätetele:
               
                           —
                        
                        
                           2. seadme puhul ei pea komisjon asjakohaseks SO2-heite piirväärtuse 800 mg/Nm3 kohaldamist selle seadme osakaalu arvutamisel üleminekukavas sätestatud ülemmääras 2016. aastal vastavalt direktiivi 2001/80/EÜ artikli 5 lõikele 2, kuna sellele heite piirväärtusele ei osutata direktiivi 2010/75/EL artikli 32 lõike 3 teises lõigus;
                        
                     
                           —
                        
                        
                           5. seadme puhul ei pea komisjon asjakohaseks seda, et selle seadme osakaalu arvutamisel üleminekukavas sätestatud SO2 ülemmääras kombineeriti omavahel minimaalse väävliärastuse astme meetodit ja heite piirväärtuse meetodit;
                        
                     
                           —
                        
                        
                           13., 15., 17., 18., 24. ja 25. seadme puhul ei pea komisjon asjakohaseks seda, et nende seadmete osakaalu arvutamisel üleminekukavas sätestatud ülemmääras 2016. aastal võeti aluseks NOx-heite piirväärtusena 1 200 mg/Nm3, kuigi komisjoni rakendusotsuse 2012/115/EL lisa liite C tabeli C.1 2. märkuses sätestatud tingimused selle piirvääruse kohaldamiseks ei olnud täidetud.
                        
                     
         
               (10)
            
            
               Lisaks tegi komisjon kindlaks, et mitme Hispaania üleminekukavas esitatud seadme puhul oli teave ebaühtlane ja/või oli andmeid puudu. Täielik loetelu puuduvatest andmest ja vajalikest selgitustest on esitatud käesoleva otsuse II lisas.
            
         
               (11)
            
            
               Seega ei tohiks Hispaania Kuningriigi esitatud siseriiklikku üleminekukava heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   1.   Hispaania Kuningriigi poolt 14. detsembril 2012 direktiivi 2010/75/EL artikli 32 lõike 5 kohaselt esitatud siseriiklik üleminekukava, mis sisaldab käesoleva otsuse I lisas loetletud suuri põletusseadmeid, ei vasta direktiivi 2010/75/EL artikli 32 lõigetes 1, 3 ja 4 ning rakendusotsuses 2012/115/EL sätestatud nõuetele, ja seda ei kiideta heaks.
   2.   Kui Hispaania Kuningriik kavatseb direktiivi 2010/75/EL artikli 32 lõike 5 kohaselt esitatud siseriiklikku üleminekukava rakendada, peab ta võtma vajalikud meetmed, et kava uues versioonis lahendada järgmised probleemid:
   
               a)
            
            
               2. seadme puhul tuleb korrigeerida heite piirväärtust, mida kohaldati selle seadme osakaalu arvutamisel 2016. aasta SO2-ülemmääras; kõnealuse seadme puhul ei saa selle seadme osakaalu arvutamisel üleminekukavas 2016. aasta kohta sätestatud ülemmääras kasutada direktiivi 2001/80/EÜ artikli 5 lõike 2 kohast SO2-heite piirväärtust 800 mg/Nm3, sest sellele heite piirväärtusele ei osutata direktiivi 2010/75/EL artikli 32 lõike 3 teises lõigus.
            
         
               b)
            
            
               5. seadme puhul tuleb muuta meetodit, mida kasutati seadme osakaalu arvutamisel üleminekukavas 2016. aasta kohta sätestatud SO2 ülemmääras; osakaal tuleb kogu ajavahemiku 2001–2010 puhul arvutada kas minimaalse väävliärastuse astme või heite piirväärtuste põhjal;
            
         
               c)
            
            
               13., 15., 17., 18., 24. ja 25. seadme puhul tuleb korrigeerida heite piirväärtusi, mida kohaldati nende seadmete osakaalu arvutamisel NOx ülemmääras 2016. aastal; et nende seadmete puhul saaks kasutada heite piirväärtusena 1 200 mg/Nm3, peab Hispaania Kuningriik tõendama, et neis seadmetes kasutatud tahkekütuste aasta keskmine lenduvainete sisaldus on alla 10 % kõigil vaatlusalustel aastatel, mida Hispaania üleminekukavas arvesse võeti;
            
         
               d)
            
            
               muuta nõuetekohaselt heite ülemmäärasid kõigi aastate kohta; selleks arvutatakse need vastavalt eelmistele punktidele korrigeeritud väärtuste põhjal;
            
         
               e)
            
            
               selgitada kõiki küsimusi ning täiendada andmeid vastavalt käesoleva otsuse II lisale.
            
         Artikkel 2
   Käesolev otsus on adresseeritud Hispaania Kuningriigile.
   
      Brüssel, 17. detsember 2013
      
         
            Komisjoni nimel
         
         
            komisjoni liige
         
         Janez POTOČNIK
      
   
   
      (1)  ELT L 334, 17.12.2010, lk 17.
   
      (2)  Ares(2012)1551138.
   
      (3)  Ares(2013)146.
   
      (4)  Komisjoni rakendusotsus 2012/115/EL, 10. veebruar 2012, millega sätestatakse eeskirjad tööstusheiteid käsitlevas Euroopa Parlamendi ja nõukogu direktiivis 2010/75/EL osutatud siseriiklike üleminekukavade jaoks (ELT L 52, 24.2.2012, lk 12).
   
      (5)  Euroopa Parlamendi ja nõukogu direktiiv 2001/80/EÜ, 23. oktoober 2001, teatavate suurtest põletusseadmetest õhku eralduvate saasteainete piiramise kohta (EÜT L 309, 27.11.2001, lk 1).
   
      (6)  Ares(2013)1984918.
   
      (7)  Ares(2013)2535734.
   
      (8)  Ares(2013)3085135.
   
      (9)  Ares(2013)3145031.
   
      (10)  Ares(2013)3217081.
   
      I LISA
      
         SISERIIKLIKUS ÜLEMINEKUKAVAS ESITATUD SEADMETE LOETELU
      
      
                  Number
               
               
                  Seadme nimetus
               
               
                  Summaarne nimisoojusvõimsus seisuga 31.12.2010 (MW)
               
            
                  1
               
               
                  C.T. Litoral I
               
               
                  1 222
               
            
                  2
               
               
                  C.T. Litoral II
               
               
                  1 268
               
            
                  3
               
               
                  C.T. Compostilla I (G2 and 3)
               
               
                  1 332
               
            
                  4
               
               
                  C.T. Compostilla I (G4 and 5)
               
               
                  1 960
               
            
                  5
               
               
                  C.T. As Pontes
               
               
                  3 800
               
            
                  6
               
               
                  C.T. Teruel (Andorra)
               
               
                  3 000
               
            
                  7
               
               
                  C.T. Besós 3 (CTCC)
               
               
                  722
               
            
                  8
               
               
                  C.T. San Roque (G2) (CTCC)
               
               
                  711
               
            
                  9
               
               
                  C.T. Foix
               
               
                  1 315
               
            
                  10
               
               
                  C.T. Los Barrios
               
               
                  1 645
               
            
                  11
               
               
                  C.T. Puentenuevo
               
               
                  976
               
            
                  12
               
               
                  C.T. Tarragona I (CTCC)
               
               
                  676
               
            
                  13
               
               
                  C.T. Anllares
               
               
                  953
               
            
                  14
               
               
                  C.T. La Robla I
               
               
                  691
               
            
                  15
               
               
                  C.T. La Robla II
               
               
                  951
               
            
                  16
               
               
                  C.T. Meirama
               
               
                  1 437
               
            
                  17
               
               
                  C.T. Narcea I
               
               
                  193
               
            
                  18
               
               
                  C.T. Narcea II
               
               
                  459
               
            
                  19
               
               
                  C.T. Narcea III
               
               
                  993
               
            
                  20
               
               
                  C.T. Aboño I
               
               
                  919
               
            
                  21
               
               
                  C.T. Aboño II
               
               
                  1 364
               
            
                  22
               
               
                  C.T. Soto III
               
               
                  830
               
            
                  23
               
               
                  C.T. de Lada 4
               
               
                  986
               
            
                  24
               
               
                  C.T. de Velilla 1
               
               
                  430
               
            
                  25
               
               
                  C.T. de Velilla 2
               
               
                  1 010
               
            
                  26
               
               
                  Central GICC Puertollano
               
               
                  670
               
            
                  27
               
               
                  San Ciprián I
               
               
                  147
               
            
                  28
               
               
                  San Ciprián II
               
               
                  147
               
            
                  29
               
               
                  San Ciprián IIII
               
               
                  147
               
            
                  30
               
               
                  Cogecan
               
               
                  93
               
            
                  31
               
               
                  Sniace Co-generation I
               
               
                  126
               
            
                  32
               
               
                  Sniace Co-generation II
               
               
                  126
               
            
                  33
               
               
                  Solal
               
               
                  146
               
            
                  34
               
               
                  Solvay I
               
               
                  376
               
            
   
      II LISA
      
         ARTIKLI 1 LÕIKE 2 PUNKTIS E OSUTATUD ANDMETE LOETELU
      
      
                  1.
               
               
                  6. seadme puhul, mille väävliärastuse aste 2016. aastaks on 92 %: palutakse selgitada, kas rakendusotsuse 2012/115/EL lisa liite C tabelis C.3 sätestatud tingimused sellise väärtuse kohaldamiseks on täidetud (tegemist on seadmega, mille kohta on sõlmitud suitsugaasi väävlitustamise või lubja sissepritse seadme paigaldamise leping ning selle paigaldamise töödega on alustatud enne 1. jaanuari 2001).
               
            
                  2.
               
               
                  1., 2., 3., 4., 6., 13., 14., 15., 16., 18., 19., 20., 21., 22., 23., 24., 25., 30. ja 34. seadme puhul: palutakse selgitada, kuidas on arvutatud nende seadmete osakaalud üleminekukavas sätestatud ülemmääras.
               
            
                  3.
               
               
                  34. seadme puhul: palutakse esitada andmed heitgaasi voolukiiruse kohta eraldi iga seadme kütmiseks kasutatava kütuse kohta.